eurobus, a.s.

Ing. Ľubomír Gerši

generálny riaditeľ

Staničné námestie 9

042 04 Košice

Váš list/zo dňa Naša značka Vybavuje/linka Košice

 7872/2021/OD-48628 Ing. Šavlik/7268 254 15.12.2021

VEC

Oznámenie o začatí správneho konania na vydanie rozhodnutia o uložení poskytovania dopravných služieb vo verejnom záujme dopravcovi a  p o z v á n k a na ústne pojednávanie

Košický samosprávny kraj ako objednávateľ služieb vo verejnom záujme podľa § 43 písm. d), zákona č. 56/2012 Z. z. o cestnej doprave v znení neskorších predpisov (ďalej len „zákon o cestnej doprave“) príslušný na správne konanie na vydanie rozhodnutia o uložení poskytovania dopravných služieb vo verejnom záujme dopravcovi, ktorý je spôsobilý na prevádzkovanie dopravných služieb podľa § 21a ods. 1 písm. c) a § 43 písm. g) zákona o cestnej doprave, v súlade s § 21a ods. 3 zákona o cestnej doprave v spojení s § 18 zákona č. 71/1967 Zb. o správnom konaní (správny poriadok) v znení neskorších predpisov

**oznamuje začatie správneho konania**

**dopravcovi - eurobus, a.s., Staničné námestie 9, 042 04 Košice, IČO: 36 211 079**

vo veci uloženia povinnosti poskytovať dopravné služby vo verejnom záujme v pravidelnej prímestskej autobusovej doprave od 01.01.2022 v rozsahu liniek uvedených v prílohe č. 1 a súčasne podľa § 21 ods. 1 zákona č. 71/1967 Zb. o správnom konaní (správny poriadok) v znení neskorších predpisov nariaďuje ústne pojednávanie na deň

**21. decembra 2021 o 09.00 hod.**

so stretnutím na Úrade Košického samosprávneho kraja, v zasadačke č. 310.

Objednávateľ vyhlásil na poskytovanie týchto služieb verejnú súťaž v Úradnom vestníku Európskej únie pod značkou 2021/S 223-587348 dňa 17.11.2021 a vo Vestníku verejného obstarávania č. 267/2021 dňa 18.11.2021 pod značkou 56725-MSS. Nakoľko verejná súťaž stále prebieha a nebude ukončená do konca platnosti súčasných zmlúv o službách vo verejnom záujme, bezprostredne hrozí prerušenie alebo ukončenie poskytovania týchto služieb. Keďže dopravca eurobus, a.s. má vydané dopravné licencie na všetky linky uvedené v prílohe č. 1, ktorých platnosť končí 08.12.2027, má schválené cestovné poriadky na tieto linky a zároveň poskytuje tieto služby na základe súčasne platnej zmluvy, považuje objednávateľ tohto dopravcu za spôsobilého na prevádzkovanie týchto služieb aj počas núdzového opatrenia na zamedzenie prerušenia poskytovania týchto dopravných služieb.

Podľa § 21a ods. 1 zákona o cestnej doprave, ak dôjde k prerušeniu alebo ukončeniu poskytovania dopravných služieb vo verejnom záujme, alebo ak takéto prerušenie alebo ukončenie bezprostredné hrozí, môže objednávateľ podľa Nariadenia (ES) č. 1370/2007 v platnom znení a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na dobu nevyhnutnú na zabezpečenie výberu dopravcu a poskytovania plného rozsahu dopravných služieb dopravcom, ktorá nesmie presiahnuť dva roky, rozhodnúť podľa § 21a ods. 1 písm. c) zákona o cestnej doprave o uložení poskytovania dopravných služieb vo verejnom záujme dopravcovi, ktorý je spôsobilý na prevádzkovanie dopravných služieb.

Objednávateľ oznamuje, že doba povinnosti poskytovania týchto služieb bude od 01.01.2022 do 31.03.2022, a to z dôvodu posunu termínu začiatku poskytovania dopravných služieb, podľa podmienok aktuálne prebiehajúcej verejnej súťaže, najskôr od 01.04.2022.

Objednávateľ zároveň informuje, že spôsob výpočtu príspevku na poskytovanie týchto služieb a zúčtovanie poskytnutých úhrad bude vychádzať z podmienok určených v súčasne platnej zmluve. Základné špecifikácie budú určené v rozhodnutí a ďalšie podmienky poskytovania týchto služieb bude možné upraviť v dohode, na ktorej uzatvorenie sú objednávateľ a dopravca oprávnení v lehote 1 mesiaca od právoplatnosti rozhodnutia podľa § 21a ods. 5 zákona o cestnej doprave.

Oznámenie o začatí konania objednávateľ zverejní na úradnej tabuli umožňujúci diaľkový prístup podľa § 21a ods. 4 zákona o cestnej doprave.

Ing. Rastislav Trnka

predseda

**Prílohy**

Príloha č. 1 Zoznam pravidelných liniek prímestskej dopravy na zabezpečenie služieb vo verejnom záujme

Príloha č. 2 Tarifa v prímestskej pravidelnej autobusovej doprave

Príloha č. 3 Osobitná tarifa v prímestskej pravidelnej autobusovej doprave

Príloha č. 4 Vzor Výkazu o službách, nákladoch a výnosoch v pravidelnej autobusovej doprave

Príloha č. 5 Vzor Výkazu služieb, výnosov a nákladov liniek pravidelnej autobusovej dopravy

Príloha č. 6a  Vzor Výkazu o tržbách z cestovného a stratách zo zliav

Príloha č. 6b Vzor Výkazu o tržbách z osobitného cestovného I a stratách zo zliav

Príloha č. 6c  Vzor Výkazu o tržbách z osobitného cestovného – občania po dovŕšení 70. roku veku a stratách zo zliav

Príloha č. 7 Špecifikácia ekonomicky oprávnených nákladov, nákladov, ktoré ekonomicky oprávnenými nie sú a výnosov zahŕňaných do výkonov prímestskej autobusovej dopravy

Príloha č. 8 Vzor výkazu nasadzovaných autobusov v prímestskej doprave